รัฐบาลไทย-ข่าวทำเนียบรัฐบาล-รายงานความคืบหน้าการแก้ไขปัญหาหนี้นอกระบบประจำเดือนพฤศจิกายน 2561
วันศุกร์ที่ 21 ธันวาคม 2561
รายงานความคืบหน้าการแก้ไขปัญหาหนี้นอกระบบประจําเดือนพฤศจิกายน 2561
ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยรายงานความคืบหน้าการแก้ไขปัญหาหนี้นอกระบบประจําเดือนพฤศจิกายน 2561
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยรายงานความคืบหน้าการแก้ไขปัญหาหนี้นอกระบบประจําเดือนพฤศจิกายน 2561 โดยมีรายละเอียด สรุปได้ดังนี้
สินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์) นับตั้งแต่เดือนธันวาคม 2559 ที่กระทรวงการคลังเปิดให้ผู้สนใจยื่นคําขออนุญาตประกอบธุรกิจสินเชื่อพิโกไฟแนนซ์เป็นต้นมา จนถึง ณ สิ้นเดือนพฤศจิกายน 2561 มีนิติบุคคลยื่นคําขออนุญาตทั้งสิ้น 805 ราย ใน 73 จังหวัด โดยจังหวัดที่มีผู้ยื่นคําขออนุญาตมากที่สุด 3 ลําดับแรก ได้แก่ นครราชสีมา 71 ราย กรุงเทพมหานคร 63 ราย ร้อยเอ็ดและขอนแก่น 39 ราย ทั้งนี้ มีจํานวนที่คืนคําขออนุญาตทั้งสิ้น 101 ราย ใน 47 จังหวัด จึงมีนิติบุคคลที่ยื่นคําขออนุญาตสุทธิ 704 ราย ใน 73 จังหวัด และมีผู้ได้รับใบอนุญาตประกอบธุรกิจแล้ว 412 ราย ใน 65 จังหวัด ซึ่งในจํานวนนี้ ได้เปิดดําเนินการแล้ว 350 ราย ใน 64 จังหวัด และมีผู้ประกอบการที่ปล่อยสินเชื่อแล้ว 336 ราย ใน 63 จังหวัด โดยผู้ประกอบการที่ได้รับอนุญาตสามารถปล่อยสินเชื่อได้ภายในเขตจังหวัดให้แก่ผู้มีภูมิลําเนาหรือถิ่นที่อยู่ภายในจังหวัดนั้น ๆ วงเงินรายละไม่เกิน 50,000 บาท คิดดอกเบี้ยในอัตราไม่เกินร้อยละ 36 ต่อปี (Effective Rate)
ทั้งนี้ ณ สิ้นเดือนตุลาคม 2561 มียอดสินเชื่ออนุมัติสะสม 46,201 บัญชี รวมเป็นเงิน 1,278.29 ล้านบาท หรือคิดเป็นวงเงินสินเชื่ออนุมัติเฉลี่ย 27,667.88 บาทต่อบัญชี ประกอบด้วย สินเชื่อแบบมีหลักประกัน 24,987 บัญชี เป็นเงิน 766.83 ล้านบาท คิดเป็นร้อยละ 59.99 ของจํานวนสินเชื่อที่อนุมัติ และสินเชื่อแบบไม่มีหลักประกัน 21,214 บัญชี เป็นเงิน 511.46 ล้านบาท คิดเป็นร้อยละ 40.01 ของจํานวนสินเชื่อที่อนุมัติ ขณะที่ยอดสินเชื่อคงค้างรวมมีทั้งสิ้น 19,775 บัญชี คิดเป็นเงิน 570.39 ล้านบาท สําหรับสินเชื่อที่ค้างชําระไม่เกิน 3 เดือน มีจํานวน 1,793 บัญชี คิดเป็นเงิน 56.36 ล้านบาท หรือร้อยละ 9.88 ของยอดสินเชื่อคงค้างรวม และมีสินเชื่อค้างชําระเกินกว่า 3 เดือน (NPL) จํานวน 477 บัญชี คิดเป็นเงิน 16.65 ล้านบาท หรือร้อยละ 2.92 ของสินเชื่อคงค้างรวม
สินเชื่อรายย่อยเพื่อใช้จ่ายฉุกเฉิน ตั้งแต่เดือนมีนาคม 2560 ธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ได้อนุมัติสินเชื่อรายย่อยเพื่อใช้จ่ายฉุกเฉินให้เป็นทางเลือกของประชาชนในการเข้าถึงแหล่งเงินทุนในระบบแทนหนี้นอกระบบ รายละไม่เกิน 50,000 บาท คิดอัตราดอกเบี้ยร้อยละ 0.85 ต่อเดือน โดยได้เร่งกระจายความช่วยเหลือด้านสินเชื่อดังกล่าวแก่ประชาชนในทุกพื้นที่ทั่วประเทศ ทั้งนี้ ณ สิ้นเดือนพฤศจิกายน 2561 มีการอนุมัติสินเชื่อรวม 409,761 ราย เป็นเงิน 18,376.62 ล้านบาท จําแนกเป็นสินเชื่อที่อนุมัติแก่ประชาชนทั่วไป 379,118 ราย เป็นเงิน 17,051.32 ล้านบาท และสินเชื่อที่อนุมัติแก่ผู้มีรายได้น้อยในโครงการลงทะเบียนเพื่อสวัสดิการแห่งรัฐปี 2560 ที่มีหนี้นอกระบบ จํานวน 30,643 ราย เป็นเงิน 1,325.30 ล้านบาท
การดําเนินการอย่างจริงจังกับเจ้าหนี้นอกระบบที่กระทําผิดกฎหมาย สํานักงานตํารวจแห่งชาติยังคงกวดขันจับกุมผู้ปล่อยเงินกู้นอกระบบและผู้ติดตามทวงถามหนี้โดยวิธีการผิดกฎหมายอย่างต่อเนื่อง โดยผลการดําเนินการสะสมนับตั้งแต่เดือนตุลาคม 2559 เป็นต้นมา ถึง ณ สิ้นเดือนพฤศจิกายน 2561 มีการจับกุมผู้กระทําผิดรวมทั้งสิ้น 4,501 คน
ทั้งนี้ กระทรวงการคลังได้ยึดแนวทางแก้ไขปัญหาหนี้นอกระบบของรัฐบาล เพื่อให้การแก้ปัญหมีความยั่งยืนใน 5 มิติ ได้แก่ (1) ดําเนินการจริงจังกับเจ้าหนี้นอกระบบที่ผิดกฎหมาย (2) เพิ่มช่องทางการเข้าถึงสินเชื่อในระบบ (3) ลดภาระหนี้นอกระบบโดยการไกล่เกลี่ย (4) เพิ่มศักยภาพลูกหนี้นอกระบบ และ (5) การสนับสนุนการแก้ไขปัญหาหนี้นอกระบบ พร้อมกันนี้ กระทรวงการคลังได้รับความร่วมมือจากสํานักงานตํารวจแห่งชาติและกองอํานวยการรักษาความมั่นคงภายในราชอาณาจักรร่วมผลักดันเจ้าหนี้นอกระบบรายใหญ่ที่มีลูกหนี้จํานวนมากเข้าสู่การไกล่เกลี่ยประนอมหนี้ของคณะอนุกรรมการไกล่เกลี่ยประนอมหนี้นอกระบบประจําจังหวัด ซึ่งมีอัยการจังหวัดคุ้มครองสิทธิและช่วยเหลือทางกฎหมายและการบังคับคดีจังหวัดเป็นประธาน ตลอดจนร่วมประชาสัมพันธ์เชิญชวนเจ้าหนี้นอกระบบให้หันมาดําเนินธุรกิจสินเชื่อในระบบให้เป็นไปตามกฎหมายด้วยการขอใบอนุญาตประกอบธุรกิจสินเชื่อพิโกไฟแนนซ์ให้มากขึ้น ซึ่งจะเป็นแหล่งเงินกู้ทางเลือกที่สําคัญของประชาชน ทั้งนี้ ประชาชนผู้สนใจสามารถติดตามข้อมูลและรายชื่อผู้ประกอบธุรกิจสินเชื่อพิโกไฟแนนซ์ที่เปิดดําเนินการได้ทางเว็บไซต์ www.1359.go.th และสามารถร้องเรียนหรือแจ้งเบาะแสเกี่ยวกับเงินกู้นอกระบบที่ผิดกฎหมายได้โดยตรงที่
• สํานักงานตํารวจแห่งชาติ สายด่วน 1599
• ศูนย์รับเรื่องราวร้องทุกข์การกู้ยืมเงินโดยสัญญาที่ไม่เป็นธรรมของสํานักงานตํารวจแห่งชาติ สายด่วน 1155
• ศูนย์ดํารงธรรม สายด่วน 1567
• ศูนย์รับแจ้งการเงินนอกระบบ สํานักงานเศรษฐกิจการคลัง สายด่วน 1359
สํานักนโยบายพัฒนาระบบการเงินภาคประชาชน
โทร. สายด่วน 1359
โดยมีรายละเอียดปรากฏตามเอกสารแนบ
สถิติสินเชื่อรายย่อยระดับจังหวัดภายใต้การกํากับ (สินเชื่อพิโกไฟแนนซ์)
รายการ ส.ค. 61 ก.ย. 61 ต.ค. 61 พ.ย. 61
1. การพิจารณาอนุญาต (ยอดสะสม)
1.1 คําขออนุญาต (ราย) 579 651 721 805
1.2 คืนคําขออนุญาต (ราย) 92 93 93 101
1.3 คําขออนุญาตสุทธิ (ราย) 487 558 628 704
1.4 ผู้ได้รับอนุญาตประกอบธุรกิจ (ราย) 386 394 405 412
1.5 ผู้เปิดดําเนินการ (ราย) 310 329 337 350
2. การอนุมัติสินเชื่อ
2.1 สินเชื่ออนุมัติสะสม
จํานวนบัญชีรวมทั้งสิ้น 36,694 41,431 46,201 N/A
(% m-o-m) +13.42 +12.91 +11.51
จํานวนเงินรวมทั้งสิ้น (ล้านบาท) 984.42 1,125.04 1,278.29 N/A
(% m-o-m) +15.44 +14.29 +13.62
(1) สินเชื่อแบบมีหลักประกัน
จํานวนบัญชี 19,468 22,418 24,987 N/A
จํานวนเงิน (ล้านบาท) 586.87 678.03 766.83 N/A
(2) สินเชื่อแบบไม่มีหลักประกัน
จํานวนบัญชี 17,226 19,013 21,214 N/A
จํานวนเงิน (ล้านบาท) 397.55 447.01 511.46 N/A
2.2 ยอดคงค้างสินเชื่อ
จํานวนบัญชีรวมทั้งสิ้น 18,350 19,178 19,775 N/A
(% m-o-m) +13.64 +4.51 +3.11
จํานวนเงินรวมทั้งสิ้น (ล้านบาท) 488.57 513.64 570.39 N/A
(% m-o-m) +17.41 +5.13 +11.05
(1) หนี้สถานะปกติ
จํานวนบัญชี 16,526 17,144 17,505 N/A
จํานวนเงิน (ล้านบาท) 429.08 448.79 497.38 N/A
(2) หนี้ค้างชําระ 1-3 เดือน (SM)
จํานวนบัญชี 1,456 1,633 1,793 N/A
จํานวนเงิน (ล้านบาท) 47.28 51.48 56.36 N/A
หนี้ SM ต่อยอดคงค้างสินเชื่อ (SM Ratio - %) 9.68 10.02 9.88 N/A
(3) หนี้ค้างชําระเกินกว่า 3 เดือน (NPL)
จํานวนบัญชี 368 401 477 N/A
จํานวนเงิน (ล้านบาท) 12.21 13.37 16.65 N/A
หนี้ NPL ต่อยอดคงค้างสินเชื่อ (NPL Ratio - %) 2.50 2.60 2.92 N/A
ที่มา : สํานักงานเศรษฐกิจการคลัง
หมายเหตุ : 1. มีการปรับปรุงข้อมูลเดือนสิงหาคม 2561 และกันยายน 2561 ให้เป็นปัจจุบัน
2. หนี้จัดชั้นกล่าวถึงเป็นพิเศษ (Special Mention Loan : SM) หมายถึง หนี้ซึ่งค้างชําระระหว่าง 1 - 3 เดือน
และหนี้ที่ไม่ก่อให้เกิดรายได้ (Non-Performing Loan : NPL) หมายถึง หนี้ซึ่งค้างชําระเกินกว่า 3 เดือน
สถิติการอนุมัติสินเชื่อรายย่อยเพื่อใช้จ่ายฉุกเฉิน (ณ สิ้นเดือนพฤศจิกายน 2561)
ธนาคาร ประชาชนทั่วไป ผู้มีรายได้น้อยที่มีหนี้นอกระบบ รวมทั้งสิ้น
ราย ล้านบาท ราย ล้านบาท ราย ล้านบาท
ออมสิน 191,211 (+8.67%) 8,065.26 (+8.71%) 15,387
(+20.89%) 602.27
(+19.29%) 206,598
(+9.49%)  8,667.53
(+9.39%)
ธ.ก.ส. 187,907
(+3.29%) 8,986.06
(+3.99%) 15,256
(+7.93%) 723.03
(+8.08%) 203,163
(+3.63%) 9,709.09
(+4.28%)
รวม 379,118
(+5.93%)  17,051.32
(+6.17%)  30,643
(+14.07%) 1,325.30
(+12.90%) 409,761
(+6.50%) 18,376.62
(+6.63%)
ที่มา : ธนาคารออมสิน และ ธ.ก.ส.
รวบรวมโดย : สํานักงานเศรษฐกิจการคลัง